Екатерина Ненчева
И той разкри тогаз сърцето си пред мен…

chitanka.info

И той разкри тогаз сърцето си пред мен,

цял трепетен ми той откри тогаз:

въздишки рой е на морето поверил…

и тоз ответ в душа си скрих го аз.

…И днес, залутана сама край туй море,

във вълните шумни вслушвам се с тъга —

една да чуя от въздишките му сал…

но със смях вълни се плискат о брега!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.